Вельмі парадавала, што ўсё больш і больш зьяўляецца эстрадных выканаўцаў. Ня тых, што мы бачым па тэлевізары, а тых, за якіх ня сорамна. А самае галоўнае, што гэта запатрабавана. Пераможца месяца ў аўдыёчарце Pauline — добры таму прыклад. Вельмі харошы трэк, няхай і пераклікаецца з творчасьцю Паліны Рэспублікі. Я лічу, што чым больш будзе якаснай беларускамоўнай поп-музыкі, тым складаней будзе яе не заўважаць і тым хутчэй яна выйдзе ў масы. З гэтай нагоды шкада Яна Жанчака ды Ларысу Сімаковіч. Таксама добры трэк, якога вельмі не стае нашай эстрадзе, а ў выніку апошняе месца гіт-параду.